"Real" italiyalik yarim himoyachi Marko Verrattining transferi bo‘yicha "PSJ" bilan muzokara o‘tkazayotgani haqidagi ma’lumotga rasman munosabat bildirdi. "Turli OAVda "Real"ning Marko Verrattiga qiziqish bildirayotgani haqida mish-mishlar yozilmoqda. Klub shuni rasman ma’lum qiladiki, biz "PSJ" yoki futbolchining agenti bilan aloqaga chiqmadik. Bu gap-so‘zlar haqiqatga umuman to‘g‘ri kelmaydi", - deyiladi "Real" klubi bayonotida. Avvalroq madridliklarning Verrattiga 7 million yevro maosh taklif qilgani va transfer qiymati 50 million yevroni tashkil etishi xabar qilingandi.